સાવરકુંડલા શહેરમાં આગામી દિવસોમાં દિવાળી તથા અન્‍ય તહેવારો હોવાથી ગ્રામ્‍ય વિસ્‍તારોમાંથી લોકો ખરીદી કરવા આવતા હોવાથી શહેરની મઘ્‍યમાંથી હાઈ-વે પ્રસાર થતો હોવાથી દિનપ્રતિદિન ટ્રાફિકની સમસ્‍યા વધતી જાય છે. સાવરકુંડલા શહેરના મેઈન બઝાર, હવેલી શેરી, નદી બજાર, રિઘ્‍ધિ-સિઘ્‍ધિ ચોક, ગાંધી ચોક, સંઘેડિયા બજાર, કંસાર બજાર વગેરે જેવા વિસ્‍તારોમાં સાંજે પ થી 7 સુધી ટ્રાફિકની ગંભીર જોવા મળી રહી છે. આ બાબતની વેપારીઓ દ્વારા પોલીસ દ્વારા યોજાતા લોકદરબાર અને શાંતિ સમિતિની બેઠકમાં વારંવાર રજુઆતો કરવામાં આવતા ટ્રાફિકના પ્રશ્‍નનું નિરાકરણ કરવામાં આવતું નથી. તથા પોલીસ અને ટ્રાફિક બ્રિગેડના જવાનો પોઈનટ પર હાજર ન રહેવાથી ટ્રાફિકની સમસ્‍યા ઉદભવી રહી છે. સાવરકુંડલા શહેરની મઘ્‍યમાંથી પ્રસાર થતો પીપાવાવ હાઈ-વે ની છેલ્‍લા ર વર્ષથી કામગીરી શરૂ કરવામાં આવી છે. જે તાત્‍કાલિક શરૂ કરી બાયપાસનું અધુરૂં કામ પુરૂ કરવામાં આવે તો ટ્રાફિકની સમસ્‍યા દુર થાય તેમ છે.